حجت الاسلام والمسلمین سید ابراہیم رئیسی :

غربت کے خاتمہ کے لئے روزگار کی فراہمی آستان قدس رضوی کی اہم پالیسی

آستان قدس رضوی کے محترم متولی نے بتایا: آستان قدس رضوی کی غربت کے خاتمہ کے لئے اہم پالیسی یہ ہے کہ غریبوں اور لاچار اشخاص کے لئے مستقل درآمد والے کاروبار فراہم کئے جائیں ۔

خبر کا کوڈ: ۴۳۴۷۲۰

تاریخ: ۲۱ فروردين ۲۰۱۸ - ۱۴:۲۹

رسا نیوز ایجنسی کی رپورٹ کے مطابق کاروبار کے مواقع فراہم کرنے اور ان کے لئے ایک منظم شیڈول بنانے کے لئے ایک نشست کا انعقاد کیا گیا جس میں آستان قدس رضوی کے مختلف شعبوں کے عہدیداران اورامام خمینیؒ کی امداد کمیٹی کے اراکین نے بھی شرکت فرمائی یہ نشست حرم رضوی کے ولایت ہال میں منعقد ہوئی جس میں حجت الاسلام والمسلمین سید ابراہیم رئیسی نے غریبوں اور بے بضاعت اشخاص کی معیشت کے لئے اہم ترین پالیسی کاروبار کی فراہمی اور اس بے بضاعت و غریب طبقہ کو معیشتی لحاظ سے مستقل درآمد والے کاروبار کا فراہم کرنا جانا۔

حکومتی مصلحت کو تشخیص دینے والی کونسل کے رکن نے بتایا: جب تک قومی پیداوار میں ترقی نہین آتی اور استقامتی معیشت کا ہدف محقق نہیں ہوتا؛ اس وقت تک آستان قدس رضوی ،امام خمینیؒ امدادی کمیٹی اور خیراتی انجمنیں ہی ان بے بضاعت اور غریب طبقے کے دردوں کا مداوا کر سکتی ہیں ۔ لیکن اصلی مسئلہ جو کہ غربت ہے وہ پھر بھی باقی رہے گا۔

حجت الاسلام والمسلمین رئیسی نے آستان قدس رضوی اور امام خمینیؒ کی امدادی کمیٹی کے درمیان نزدیکی تعاون کی طرف اشارہ کرتے ہوئے بتایا: آستان قدس رضوی کے پاس اس امدادی کمیٹی جتنی سہولیات نہیں ہیں ؛ لیکن پھر بھی اس کمیٹی کے تعاون سے ضرورتمندوں، غریبوں اور بے بضاعت اشخاص کو مدد پہنچانے کی بھرپور کوشش کریں گے۔ لیکن آستان قدس رضوی کی غربت کے خاتمہ کے لئے اہم ترین پالیسی ان کے بے بضاعت اور کم آمدنی والے خاندانوں کے لئے مستقل درآمد والے کاروبار کی فراہم ہے ۔ /۹۸۹/ف۹۴۰/